הדברים שפורסמו הבוקר על השופט יצחק עמית חמורים ביותר. 
על פי הדיווח עולה חשד לניגוד עניינים חמור שמהווים עבירה פלילית של הפרת אמונים מצידו. 

מערכת המשפט, שדרשה במשך שנים מנבחרי ציבור ועובדי מדינה להימנע מתרחישים של אבק מראית עין של ניגוד עניינים, לא יכולה להעמיד בראשה אדם שמרחפת מעליו עננה חמורה כזאת, לפני שנחקרה והתבררה עד תום.

מצופה היה מהשופט עמית להסיר את מועמדותו ולהוכיח את חפותו בדרכים המקובלות. ככל שלא יעשה זאת, הוועדה לבחירת שופטים, לרבות נציגי מערכת המשפט היושבים בה, חייבים להציג מועמד אחר נקי כפיים. 
השפל באמון הציבור במערכת המשפט לא יכול להידרדר עוד. חייבים לשקם את האמון, לטובת כל אזרחי מדינת ישראל.